मुझे उन शब्दों पर विश्वास नहीं हो रहा था जो अभी-अभी मेरी मॉम के मुँह से निकले थे।
मिस गॉली, आपको नौकरी से निकाला जाता है।
मैं चिल्लाकर कहना चाहती थी, "यह ओल गॉली की ग़लती नहीं है,"
लेकिन मेरे मुँह से शब्द ही नहीं निकल रहे थे।
श्रीमती वेल्श, आशा है आप यह समझने के लिए मुझे इतना तो जानती हैं
कि जब तक हैरिएट की देखरेख करना मेरा ज़िम्मा है,
मैं उसका बाल भी बाँका नहीं होने दूँगी।
हैरिएट, चलो तुम्हें सुला देती हूँ।
डैड, यह ओल गॉली की ग़लती नहीं थी। ग़लती मेरी थी।
मैंने उन्हें देर तक बाहर रखा। मुझे माफ़ कर दीजिए।
मुझे उनकी ज़रूरत है। हमें उनकी ज़रूरत है।
हैरिएट, अपनी मॉम और मुझे यह तय करने दो।
यह अच्छी बात है कि मेरे डैड भूल गए कि उनकी बेटी एक विश्व-स्तरीय जासूस थी।
आठ, नौ, दस। अब रास्ता साफ़ है।
मैं बता सकती थी कि मेरे मॉम-डैड अब नाराज़ नहीं थे।
क्या इसका मतलब था कि वे ओल गॉली को नौकरी पर वापस रख लेंगे?
श्रीमती वेल्श, मिस्टर वेल्श, मुझे कुछ कहना है।
हमें भी।
जब हम घर आए और हैरिएट घर पर नहीं थी,
हम बहुत डर गए थे।
हम घबरा गए और शायद हम कुछ ज़्यादा ही नाराज़ हो गए।
आप हमारे परिवार का हिस्सा हैं, मिस गॉली।
हम चाहते हैं कि आप जब तक चाहें, हमारे साथ रह सकती हैं।
वाह!
मैं इसकी सराहना करती हूँ
और मुझे पता है मैं हमेशा ख़ुद को इस परिवार का हिस्सा मानूँगी।
लेकिन, श्री वॉल्डनस्टीन...
जॉर्ज ने मुझे आज रात उससे शादी करने के लिए पूछा।
और उसने हाँ कहा।
बहुत बढ़िया, ओल गॉली।
मुझे पता है कि आपको यह जानकर आश्चर्य होगा,
लेकिन हमने अपना नया जीवन शुरू करने के लिए मॉन्ट्रिअल जाने का फ़ैसला किया है।
क्या?
अगले हफ़्ते।
नहीं। ओह, नहीं।
मैं बस चाहती हूँ तुम बस चाहते हो
हम बस चाहते हैं
मैं वह बनूँगी जो मैं बनना चाहती हूँ
मेरा ख़ुद पर अधिकार है
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब मैं अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
"वालरस और बढ़ई"
हैरिएट द स्पाई
लुइस फ़िट्ज़्ह्यू की किताब पर आधारित
ज़ाहिर तौर पर हम आप दोनों के लिए बहुत ख़ुश हैं,
लेकिन आपको शादी करने के लिए कहीं और क्यों जाना है?
अगर आप न्यूयॉर्क में रहें,
तब भी आप दिन में हैरिएट की नैनी बन सकती हैं।
आपको यहाँ रखने के लिए हम कुछ भी करेंगे।
आप दोनों बहुत ही भले हैं।
लेकिन हमने फ़ैसला कर लिया है।
मैंने इसके बारे में सोचा है और हैरिएट इस साल काफ़ी समझदार हो गई है।
मुझे लगता है समय आ गया है।
नहीं!
समय नहीं आया।
मुझे अचानक समझ में आया कि लोग अपनी ज़िम्मेदारियाँ क्यों टालते हैं।
"समय आ गया है।"
क्या समय आ चुका था?
अगर तुम डरावने बालों को नज़रअंदाज करो, तो मैं सच से ज़्यादा समझदार दिखती हूँ।
लेकिन क्या मैं समझदार हूँ?
इस साल मैंने जो चीज़ें कीं: समझदार बनाम समझदार नहीं होना।
ओल गॉली को साइकिल चलाना सिखाया। बहुत समझदार।
मॉम के इतने ज़ोर देने के बावजूद नए तरह के सैंडविच को आज़माने से मना कर दिया।
समझदार। इसका सीधा सा मतलब है कि मुझे ज़्यादा लज़ीज़ चीज़ें पसंद हैं।
डांस क्लास में गुस्सा किया।
बहुत समझदार। मैंने आज़ादी की ख़ातिर गुस्सा किया।
मेरे दिमाग़ ने मुझसे कहा कि मैं अपने दम पर रहने के लिए तैयार हूँ,
लेकिन मेरे दिल के विचार कुछ और थे।
ओल गॉली ने कहा, "समय आ गया है।"
वे शब्द इतने जाने-पहचाने क्यों लग रहे थे?
और अब, तुम्हारी मनपसंद कविता के लिए,
"एलिस इन वंडरलैंड" से।
"समय आ गया है, वालरस ने कहा,
बहुत सी बातें करने का..."
"जूतों और जहाज़ों और मोहरी लाख के बारे में..."
"बंदगोभियों के बारे में..."
"और राजाओं के बारे में।"
वह हमारी कविता थी।
यह हमारी दोस्ती का एक हिस्सा था।
"समय आ गया है।"
अगर आ भी गया होता, तो मैं ओल गॉली के बिना क्या करूँगी?
समय आ गया है। समय आ गया है।
समय आ गया है।
ओल गॉली?
ओल गॉली!
रुकिए!
मॉन्ट्रिअल जाने के लिए...
...अगले हफ़्ते।
समय आ गया है। समय आ गया है।
समय आ गया है।
कितना बुरा सपना था।
मुझे ख़ुशी थी कि ओल गॉली के जाने में एक हफ़्ता बाकी है।
मुझे इन हालातों को अपनाने के लिए समय चाहिए था।
गुड मॉर्निंग, हैरिएट।
अच्छा हुआ तुम उठ गई।
मुझे अभी ओल गॉली ने एक बुरी ख़बर दी।
उन्हें आज रात निकलना पड़ेगा।
क्या?
मैंने राय बदल दी,
मुझे इन हालातों को अपनाने के लिए समय नहीं चाहिए। वह समय तो अभी बिलकुल आया ही नहीं था।
मुझे अफ़सोस है, हैरिएट।
वे अगले हफ़्ते जाने की सोच रहे थे,
पर श्री वॉल्डनस्टीन को अभी पता चला कि उन्हें उनकी चहेती नौकरी मिल गई।
वे चाहते हैं कि वह परसों से नौकरी पर लग जाएँ।
मुझे पता है।
हम भी वही महसूस करते हैं।
पता है क्या, स्कूल के बाद,
तुम और मिस गॉली जो चाहें कर सकते हो। कोई होमवर्क नहीं है।
तुमसे प्यार है।
नहीं!
मैं एक जासूस हूँ और एक अच्छी जासूस कभी हार नहीं मानती।
मुझे वह परफ़्यूम की बोतल बहुत पसंद थी।
मैं हमेशा इसे ओल गॉली के सिखाए गए
"टाउन" नामक काल्पनिक खेल में एक पात्र बनाती थी।
जब से मैं पाँच साल की थी, ओल गॉली और मैं हर सोमवार को टाउन खेलते थे।
यह एक ऐसा खेल है जहाँ अलग-अलग पात्रों को निभाने के लिए
चीज़ों का इस्तेमाल करके कहानियाँ बनाई जाती हैं।
चलो मान लेते हैं यह कहानी एलिस के बारे में है।
यह वंडरलैंड है।
परफ़्यूम की बोतल कौन होगी?
हम्म। परफ़्यूम की बोतल है... एक परफ़्यूम की बोतल?
अपनी कल्पना का इस्तेमाल करो, हैरिएट।
हैलो, हैरिएट। मैं परफ़्यूम एलिस हूँ।
तुमसे मिलकर बहुत अच्छा लगा।
यह एलिस है। परफ़्यूम एलिस।
परफ़्यूम की बोतल ने कई अलग-अलग काल्पनिक दुनियाओं में
कई सारी अलग-अलग भूमिकाएँ निभाईं।
क्वीन एलिज़ाबेथ से लेकर
ओपरा गायिका तक, जिसके मुँह में पक्षियों का झुंड रहता था,
उन्हीं पक्षियों में से एक तक...
जो आगे चलकर पहली महिला राष्ट्रपति बनीं।
शुक्रिया, अमेरिका।
ओल गॉली हमेशा मुझसे कहती थीं...
सर्वश्रेष्ठ लेखक किसी भी चीज़ से कहानी बना सकते हैं।
उस समय मुझे एहसास हुआ कि ओल गॉली को रोकने के लिए मुझे क्या करना होगा।
अरे, ओल गॉली।
हैरिएट, आ गई तुम।
मुझे चिंता थी कि तुम ज़्यादा देर तक सोई रही।
मैं नहीं सोई।
तो जब हम फ़िल्म देखने गए थे, तब श्री वॉल्डनस्टीन ने आपसे शादी के लिए पूछा था, हँ?
हाँ। उन्होंने तभी पूछा था।
लेकिन वह एक घुटने पर नहीं बैठे और वह सारी धूमधाम नहीं की, है ना?
ख़ैर, तुम्हें क्या लगता है? तुम्हें पता है मुझे ऐसे बनावटी बर्ताव पसंद नहीं हैं।
सगाई की अंगूठी नहीं? हँ। माफ़ कीजिए, सफलता की कोई संभावना नहीं है। बुरा हुआ। क्या कर सकते हैं।
लगता है सब पहले जैसा है। मैं आपको सामान निकालने में मदद करती हूँ।
ओह, हैरिएट।
मुझे माफ़ कर दो।
यह सब इतनी तेज़ी से हो रहा है, मेरे लिए भी।
विलियम जेम्स के शब्दों में,
"अपनी ज़िंदगी बदलने के लिए: पहले, तुरंत शुरुआत करें।
दूसरा, इसे तेज़तर्रार तरीके से करें।
तीसरा, कोई बखेड़ा नहीं।"
मैं बहस करना चाहती थी, लेकिन मुझे "तेज़तर्रार" शब्द बहुत पसंद आया।
हमारे पास अभी भी आज का दिन है।
और आज, हर वह पल जब मैं पैकिंग नहीं कर रही और तुम स्कूल में नहीं हो,
मैं तुम्हारे साथ वक़्त बिताऊँगी।
हम कुछ भी कर सकते हैं।
कुछ भी। हम्म।
टाउन खेलने के बारे में क्या ख़्याल है?
आख़िर आज सोमवार है और हम अपना साप्ताहिक खेल खेलना कभी नहीं चूके।
ख़ैर, बात तो बढ़िया है। तुम शुरू करो।
ठीक है, हैरिएट।
ऐसी कहानी सुनाने का समय आ गया है जैसी तुमने पहले कभी नहीं सुनाई।
"हैलो, मैं ओल गॉली हूँ।
टक, टक, टक करके मॉन्ट्रिअल जाने का समय हो गया"
मॉन्ट्रिअल ।
"मॉ-न्ट्रि-अल।"
मुझे आशा है कि आप तैयार हैं, ओल गॉली,
क्योंकि समय आ गया है।
हैलो, मैं हूँ चैशायर क्लॉग गॉली यहाँ "मॉ-न्ट्रि-अल" में।
हैलो, चैशायर क्लॉग गॉली।
ट्वीडलडम और ट्वीडलडी राजा बनने के लिए सहमत हुए
क्योंकि ट्वीडलडम के कहा ट्वीडलडी ने स्टैटिक कलिंग विकसित किया था
यह रही तुम।
मेरी जान शू गॉली। क्या तुम मुझे मान दोगी...
ए, बनावटी बखेड़े की ज़रूरत नहीं है।
यह रहा एक मज़बूत हस्तमिलाप मेरी प्यारी के लिए।
सही कहा। आपको तो फ़्रेंच बोलना भी नहीं आता।
मैं सीख लूँगी।
ख़ैर, यह मुश्किल होगा क्योंकि...
हम अंग्रेज़ी में किताबें नहीं बेचते हैं।
इसका मतलब है कि विला कैथर या जेम्स जोइस
या लुइस कैरल किताब नहीं मिलेगी।
नहीं! क्यों?
उनके पास हर किताबों की दुकान में अंग्रेज़ी अनुभाग होता है।
कनाडा की आधिकारिक भाषाएँ फ़्रेंच और अंग्रेज़ी हैं।
अरे यार, दूसरी असफलता।
अब, मैंने तुम्हें कहानियाँ सुनाने में मदद करने के लिए टाउन सिखाया था।
यह प्रोपेगैंडा जैसा लगता है, हैरिएट।
मैं कहूँगी मुझे पता है "प्रॉप-जो-भी-हो" का मतलब क्या है
और यह पक्का वह नहीं है।
यह एक कहानी है जहाँ मैं आपको बताती हूँ कि मॉन्ट्रिअल में वे मनोरंजन के लिए क्या करते हैं।
ब्रेड की लड़ाई!
अरे! अरे! ध्यान से!
मैं तुमसे बदला लूँगा!
तुम क्या कर रहे हो? ब्रेड तो खाने के लिए होती हैं।
यहाँ पर हम यही करते हैं।
हम एक दूसरे को ब्रेड से मारते हैं।
काश मैं न्यूयॉर्क शहर में रहती होती, जहाँ मेरी प्यारी हैरिएट एम. वेल्श,
जिसका मध्य नाम गुप्त रूप से मेरा नाम है, मेरे साथ हमेशा के लिए ख़ुशी से रहती।
ओह, नहीं! वह जैबरवॉकी है।
ओह, नहीं!
मैं क्यों हैरिएट को छोड़कर आई? क्यों?
ओल गॉली!
मैंने आपकी चीख सुनी । मैं यहाँ आपको बचाने आई हूँ।
अरे।
मैं तुम्हें पाँच मिनट ज़्यादा खेलने दिया, हैरिएट।
अब तुम्हें स्कूल जाना है।
ओल गॉली, क्या आपने वह कहानी सुनी भी जो मैं सुना रही थी?
मैंने सुनी। रोमांचकारी थी, सच में।
पक्का मुझे रहने के लिए मनाने की कोशिश नहीं कर रही।
यह मज़ाक नहीं है।
मैं... मैं जानती हूँ। मुझे पता है कि यह नहीं है, मैं बस...
हैरिएट, स्कूल का समय हो गया।
समय, समय, समय। स्कूल जाने का समय।
मॉन्ट्रिअल जाने का समय। बड़े होने का समय।
शायद मुझ पर हुकुम चलाना बंद करने का समय आ गया है!
तुम्हारा टमाटर का सैंडविच काउंटर पर है
और तुम जब घर आओगी, तो मैं यहीं मिलूँगी।
आप मुझसे इस पर विश्वास करने की उम्मीद रखती हैं? आप मेरे बिना दुखी रहने वाली हैं।
मैंने दिन की शुरुआत इस एहसास से की कि मुझे कोई रोक नहीं सकता।
सच तो यह है कि मैं बहुत गुस्से में थी
इतनी कि वे लोग जो सच में दुखी होने वाले थे...
वे थे जिम क्लास के बच्चे।
बहुत हुआ, पिंकी। तुम हार गए!
वह सचमुच गुस्से में है। क्या तुमने उससे पूछा क्या हुआ है?
नहीं, मैं नहीं पूछने वाला।
उसे ख़ुद ही इस मुश्किल का हल निकालने दूँगा। और वैसे भी, वह लगातार जीत रही है।
अगला कौन है?
गुस्से के दो भाग लो,
दर्द के तीन भाग और हताशा के चार भाग
और फिर देखो कौन अजेय टेदरबॉल चैंपियन बनता है।
बाप रे।
मैं खेल भी नहीं रहा हूँ।
मैं तो बस अपना रिटेनर यहाँ भूल गया था। देखा?
माफ़ करना। हम में से कुछ सही दाँतों के साथ पैदा नहीं हुए थे।
गुस्से से खेलने के लिए बहुत कुछ कहा जा सकता है,
-ख़ासकर जब बात आती है... -मेरी बारी।
तुम पहले करो।
धरती पर मेरे 11 सालों में पहली बार,
मैंने मैरियन हॉथोर्न को हराया था।
क्या उसने अभी...
हाँ, तुमने कर दिखाया!
बहुत बढ़िया, वेल्श।
मैं प्रभावित हूँ... सच कहूँ तो, थोड़ी डरी हुई हूँ।
मुझे विश्वास नहीं हो रहा है कि मैं यह कह रही हूँ, पर अच्छा खेला, हैरिएट।
हैरिएट एम. वेल्श, कोई भी दंभी विजेता को पसंद नहीं करता है।
अपनी उम्र का लिहाज़ रखो और अपने प्रतिद्वंद्वी से हाथ मिलाओ।
समय आ गया है। इस साल हैरिएट काफ़ी समझदार हो गई है।
जब ये शब्द मेरे सिर में गूँज रहे थे,
मुझे अचानक एहसास हुआ कि मैं यह सब ग़लत कर रही थी।
मुझे पता था कि ओल गॉली को रोकने के लिए क्या करना चाहिए
और इसमें मेरी उम्र का लिहाज़ भी नहीं रखना था।
हैलो, हैरिएट। स्कूल में तुम्हारा दिन कैसा रहा?
तुम ठीक हो?
क्या तुम बात करना चाहती हो?
नहीं।
क्या तुम्हें कम से कम टिश्यू चाहिए?
-क्या आपने परफ़्यूम की बोतल पैक कर दी? -हाँ, कर दी।
क्या मैं इसके साथ खेल सकती हूँ? कृपया, कृपया, कृपया, कृपया?
बिलकुल, ओल गॉली बस एक चीज़ निकाल रही थीं,
लेकिन मुझे यह अच्छी शुरुआत लगी।
-हैरिएट, मैं... -बात नहीं कर सकती। टाउन खेल रही हूँ।
हैलो, तुम सब।
हैलो!
मेरी बात सुनो। मेरी बात सुनो।
वंडरलैंड के निवासियों, सभी सुनो।
अब जबकि मेरी कोई नैनी नहीं है,
मैं घोषणा करती हूँ कि हम कभी भी, कभी भी, कभी भी बड़े नहीं होगे।
और चूंकि मुझे कभी बड़ा नहीं होना या फिर कभी कुछ सीखना नहीं होगा,
मैं अब परफ़्यूम एलिस नहीं बनना चाहती।
इस पल से, मैं दुष्ट परफ़्यूम रेड क्वीन हूँ।
और मेरी आज्ञा है, इनका सिर काट दो!
उसका सिर काट दो! उसका सिर काट दो!
उनका सिर काट दो।
-उनका सिर काट दो। -हैरिएट।
-उनका सिर काट दो। -तुम्हारे इस बचकाने खेल से
कुछ नहीं होने वाला।
मुझे माफ़ कर दीजिए, ओल गॉली।
मैं बस टाउन के लोगों से बात करती हूँ।
उनका सिर काट दो! उनका सिर काट दो!
उनका सिर काट दो!
उसका सिर काट दो! उसका सिर काट दो! उसका सिर काट दो!
मेरी बात सुनो, मेरी रानी।
क्या तुम कभी परफ़्यूम एलिस नाम की लड़की नहीं थीं?
कभी होती थी।
तब मैंने तय किया कि बड़ा होना कितना बेकार है,
क्योंकि जिन लोगों से तुम प्यार करते हो, वे मॉन्ट्रिअल चले जाते हैं और तुम्हें हमेशा के लिए छोड़ देते हैं।
उसका सिर काट दो! उसका सिर काट दो!
अब, बताओ कि तुम कहाँ से हो और कैसे हमारी तरह पागल और जंगली हो।
वरना...
तुम्हारा सिर काट दो!
उसका सिर काट दो! उसका सिर काट दो! उसका सिर काट दो!
उसका सिर काट दो!
"वालरस और बढ़ई कुछ दो किलोमीटर चले..."
तुम क्या कर रही हो, दुष्ट?
एक कविता सुना रही हूँ।
एक कविता जो मैंने कभी हैरिएट नाम की एक लड़की को सिखाई थी।
क्या बकवास है।
दोबारा शुरु करती हूँ।
"वालरस और बढ़ई कुछ दो किलोमीटर चले..."
"और फिर एक चट्टान पर आराम किया जो नीची थी..."
"और अन्य सभी सीप खड़े रहे और एक लाइन में इंतज़ार किया।"
"समय आ गया है, वालरस ने कहा..."
नहीं! मुझे पता है आप क्या करने की कोशिश कर रही हैं, ओल गॉली और यह काम नहीं करेगा।
हैरिएट, इस बार, सच में समय आ गया है।
मिस गॉली, आपकी टैक्सी आ गई।
हैरिएट, कृपया।
मैं नहीं चाहती कि हम इस तरह अलविदा कहें।
तुम परफ़्यूम की बोतल रख सकती हो।
चाय का समय।
चलो सभी लोग, चाय पीते हैं।
क्या ओल गॉली वापस आ रही हैं?
नहीं, वह नहीं आ रहीं।
आप कह रही हैं कि हमने अलविदा नहीं कहा?
आपकी रानी होने के नाते, मैं तुम्हें विश्वास दिलाती हूँ कि यह कोई बड़ी बात नहीं है।
पर यह बड़ी बात है।
देखो यह आपकी कल्पना के साथ क्या कर रहा है।
व्हो।
समय आ गया है। समय आ गया है।
नहीं!
मैंने क्या कर दिया?
चलो भी, ओल गॉली।
मुझे पता है आप गई नहीं हैं।
ओल गॉली मेरी सबसे अच्छी दोस्त, मेरी गुरु, मेरी विश्वासपात्र थीं।
उन्होंने मुझे एक बेहतर लेखक, जासूस और इंसान बनाया।
और मैंने उन्हें बिना कहे जाने दिया...
"समय आ गया है, वालरस ने कहा..."
"बहुत सी बातें करने का..."
"जूतों और जहाज़ों और मोहरी लाख के बारे में..."
"बंदगोभियों और राजाओं के बारे में। और समुद्र क्यों गर्म है..."
"और क्या सूअरों के पंख होते हैं।"
ओल गॉली, मुझे बहुत अफ़सोस है। मुझे माफ़ कर दीजिए।
माफ़ी माँगने की ज़रूरत नहीं है।
अलविदा कहना मुश्किल होता है।
हर एक पूरी तरह से अलग होता है, इसलिए वे कभी भी आसान नहीं होते हैं।
मैं आपके बिना कभी भी पहले जैसी नहीं होने वाली।
मैं आपके बिना कभी टाउन नहीं खेलूँगी, कभी, कभी, कभी नहीं।
पर तुम्हें खेलना चाहिए।
क्या तुम देख नहीं सकती, हैरिएट?
इसलिए तो मैंने तुम्हें टाउन सिखाया था।
आपके बिना खेलने के लिए?
हैरिएट एम. वेल्श,
तुम्हारी कल्पना इतनी शानदार है जो मैंने आज तक किसी में नहीं देखी।
मैंने तुम्हें टाउन सिखाया ताकि तुम अपनी कहानियों को और भी बेहतर तरीके से चित्रित कर सको।
लेकिन अब तुम्हें टाउन खेलने या अपनी नोटबुक में
लिखने से भी ज़्यादा साहसी बनना होगा।
अब समय आ गया है कि तुम पूरी, असली कहानियाँ लिखना शुरू करो जिन्हें पूरी दुनिया पढ़ सकती है।
पूरी दुनिया?
ठीक है, मेरा यक़ीनन एक लोकप्रिय किताबों की दुकान खोलने का इरादा है,
तो अगर तुम्हारा पहला उपन्यास उसमें होगा,
तो उसे पक्का पूरी दुनिया पढ़ेगी।
लेकिन मैं तैयार नहीं हूँ।
आपने कहा था एक महान लेखक को सब कुछ पता होना चाहिए।
तो ख़ैर, तुम्हें जो पता है, उससे एक अच्छी लेखक बनने से शुरुआत करो।
अगर तुम कड़ी मेहनत करोगी, तो आख़िरकार महान बन जाओगी।
मैं साइकिल चलाने में कितनी बेकार थी,
जब तक मैं उसे तुम्हारी मदद से नहीं कर पाई, हँ? याद है?
मैंने उसे एक गली घुमाकर लाने को कहा था।
मेरे पास अभी भी आपका जूता है।
अलविदा, हैरिएट एम. वेल्श।
वह "एम." हमेशा मर्टल के लिए लिखा जाएगा।
हैरिएट मर्टल वेल्श।
मुझे नहीं पता था कि कहाँ जाऊँ और क्या करूँ,
तो मैं बस सीढ़ियों पर बैठी रही जब तक दिन, रात में नहीं ढल गया,
मेरे पेट में एक अजीब सा दर्द उठा है।
मुझे नहीं पता कि यह अच्छा है या बुरा, यह अपने आप में एक नया एहसास है।
और मुझे इससे कोई परेशानी नहीं है।
क्योंकि नई भावनाएँ बस एक और चीज़ हैं जिनके बारे में लिख सकते हैं।
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
और मैं अड़ोस-पड़ोस में मदद करने की पूरी कोशिश करती हूँ
मैं अच्छे से मुस्कुराती हूँ
और सदा सच बोलने की कोशिश करती हूँ
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
मैं वह बनूँगी जो मैं बनना चाहती हूँ
मेरा ख़ुद पर अधिकार है
मैं बस चाहती हूँ तुम बस चाहते हो
हम बस चाहते हैं
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
उप-शीर्षक अनुवादक: सीपिका